Չարլզ Դերոու

Չարլզ Բրեյս Դերոու (, ), գյուտարար, «Մոնոպոլիա» խաղի ստեղծող և առաջին վաճառող։

Կենսագրություն 
Ջեռուցման սարքավորման վաճառող և տեղադրող Չարլզ Դերոուն ապրում էր Փենսիլվանիա նահանգի Ջերմանթաուն քաղաքում, երբ 1929 թվականին` բորսայի փլուզումից հետո, սկսվել է Մեծ ճգնաժամը։ 1933 թվականին նա գյուտ է գրանցել, որի համար նախատիպ է ծառայել Էլիզաբեթ Մեգիի արտոնագրած տնտեսական՝ «Հողատերերի խաղը»()։ Խաղերը տարբերվում էին այն բանով, որ Դերոուն նախատիպից հեռացրել է Մեգիի բոլոր քաղաքական կատակները, որոնց պատճառով խաղը չէր ստացվում հրապարակվել, և նկարել է դաշտում կարմիր՝ Go սլաքը։

Գյուտն անհաջող ներկայացվել է «Փարկեր Բրազերս» () ընկերության ղեկավարությանը՝ որպես «Մոնոպոլիա» խաղի նախագիծ։ Ընկերության կողմից մերժում ստանալուց հետո Դերոուն կատարելագործել, անձամբ արտադրել և մերձակա Ֆիլադելֆիա քաղաքում վաճառել է «Մոնոպոլիա» խաղի առաջին մի քանի հազար կոմպլեկտները։ Խաղի առաջին թեստավորողները Դերոուի գործազուրկ ընկերներն ու նրա կինն էին։

Ըստ համակարգչային խաղերի ծրագրավորող Սիդ Մեյերի՝ «Civilization» խաղի ստեղծման ժամանակ օգտագործվել են Չարլզ Դերոուի էվրիստիկական մոտեցումը և «Մոնոպոլիա» խաղի հիմնական գաղափարները։

Դերոուն մահացել է 1967 թվականի օգոստոսի 28-ին Փենսիլվանիա նահանգի Բաքս շրջանում գտնվող իր տանը։

Ծանոթագրություններ 

Օգոստոսի 10 ծնունդներ
Ամերիկացի գյուտարարներ
Ֆիլադելֆիա քաղաքում ծնվածներ
Օգոստոսի 29 մահեր